62019CO0103_INF
Определение на Съда (седми състав) от 2 юни 2021 г. —SUSH и CGT Sanidad de Madrid
(Дело C‑103/19) (
1
)
„Преюдициално запитване — Член 99 от Процедурния правилник на Съда — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Клауза 5, точка 1 — Последователни срочни трудови договори в публичния сектор на здравеопазването — Понятие „обективни причини“ — Понятие „еквивалентни правни мерки за предотвратяване на злоупотребата“ — Замяна на качеството „временно нает персонал с нормативно установен статут“ с качеството „нает по заместване персонал с нормативно установен статут“ — Постоянна нужда от временно нает персонал с нормативно установен статут“
1.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Мерки за предотвратяване на злоупотребата, произтичаща от използването на последователни срочни трудови договори — Национална правна уредба, която предвижда прекласирането на категория срочно наети служители чрез замяна на качеството „временно нает персонал с нормативно установен статут“ с качеството „нает по заместване персонал с нормативно установен статут“ — Евентуално назначаване на тези служители на безсрочни договори след процедури по подбор, чрез които се избират титуляри за длъжностите, заемани временно от посочените служители — Адекватност на такива мерки — Проверка от страна на националната юрисдикция
(клауза 5 от приложението към Директива 1999/70 на Съвета)
(вж. т. 31, 34, 35, 40, 43—45 и 47—49; т. 1 от диспозитива)
2.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Мерки за предотвратяване на злоупотребата, произтичаща от използването на последователни срочни трудови договори — Национална правна уредба, съгласно която само служителите с качеството „временно нает персонал с нормативно определен статут“ имат право това качество да бъде заменено с качеството „нает по заместване персонал с нормативно определен статут“ — Допустимост — Условия — Адекватна мярка за предотвратяване и наказване на злоупотребата, която произтича от използването на последователни срочни трудови договори или правоотношения; — Наличие на друга ефективна мярка за наказване на злоупотребите по отношение на работниците на срочни договори, които не попадат в категорията на наетия по заместване персонал с нормативно определен статут — Проверка от страна на националната юрисдикция
(клауза 5 от приложението към Директива 1999/70 на Съвета)
(вж. т. 51, 53 и 54; т. 2 от диспозитива)
Диспозитив
1)
Клауза 5 от Рамковото споразумение за срочната работа, сключено на 18 март 1999 г., приложено към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), трябва да се тълкува в смисъл, че националната юрисдикция трябва да прецени, в съответствие със съвкупността от приложимите правила на своето национално право, дали национални мерки, предвиждащи прекласирането на една категория временно наети служители чрез замяна на качеството временно нает персонал с нормативно установен статут с качеството на нает по заместване персонал с нормативно установен статут и евентуалното титуляризиране на тези служители след провеждане на процедури за подбор с цел да се запълнят окончателно длъжностите, временно заети от последните, представляват адекватни мерки за предотвратяване и евентуално за санкциониране на злоупотребите, произтичащи от използването на последователни срочни трудови договори или правоотношения, или еквивалентни правни мерки по смисъла на тази разпоредба. Ако не е така, тази юрисдикция трябва да провери дали в приложимата национална правна уредба съществуват други ефективни мерки за предотвратяване и санкциониране на тези злоупотреби.
2)
Клауза 5 от Рамково споразумение за срочната работа, сключено на 18 март 1999 г., приложено към Директива 1999/70/ЕО, трябва да се тълкува в смисъл, че допуска национална правна уредба, която предвижда, че само служителите, притежаващи качеството на временно нает персонал с нормативно установен статут, имат възможността да получат замяна на това качество с качеството нает по заместване персонал с нормативно установен статут, в хипотезата, при която тази замяна представлява адекватна мярка за предотвратяване и евентуално санкциониране на злоупотребите, произтичащи от използването на последователни срочни трудови договори или правоотношения, или еквивалентна правна мярка по смисъла на тази разпоредба, при положение че съществуват други ефикасни мерки в националния правен ред за предотвратяване и санкциониране на такива злоупотреби спрямо временно наетите работници, които не се числят към категорията на временно наетия персонал с нормативно установен статут, което националната юрисдикция трябва да провери.
(
1
)	ОВ C 319, 23.9.2019 г.